
Els codolars del Coll Baix, Sa Calobra i Cala Tuent (Tramuntana, Mallorca) es 
presenten com a tres sistemes litorals força distints dels estrictament arenosos, podent 
realitzar també una anàlisi comparativa entre ells dels factors i processos implicats en 
les seves distintes evolucions. Juntament amb la seva localització i realitzant una 
anàlisi textural de les seves partícules, es poden extreure vàries conclusions 
particulars d'aquests ambients, enfatitzant quins són els agents modeladors més 
implicats. 

MORPHOGENESIS AND EVOLUTION OF THE PEBBLE BEACHES OF COLL 
BAIX, SA CALOBRA AND CALA TUENT (MALLORCA). The pebble beaches of 
Coll Baix, Sa Calobra and Cala Tuent (Tramuntana, Mallorca) are presented as three 
different systems compared with the strictly coastal sandy ones and can also perform 
a comparativo analysis between them about distinct factors and processes involved in 
its various evolutions. Also with its particular location, and making a particle textural 
analysis, several conclusions can be derived from these individual environments, 
especially facing what are the most modeller agents involved. 

nòmics, com també la pressió antròpica i 
les conseqüències negatives derivades de 


El litoral és un espai dinàmic i fràgil 
sobre el qual actuen una gran varietat de 
factors físics (vent, onatge. corrents litorals, 
i per tant, salinitat, humitat, 
.), biològics (presència d'orga- 
sotmesos a unes condicions 





nismes 
estressants d'aquest peculiar ecosistema) i 
antròpics (ordenació litoral, factors eco- 


les males polítiques de gestió...) (Servera, 
2004). Es per això, doncs, que no es pot 
considerar la part emergida de les platges 
com un espai independent de la platja 
submergida des del punt de vista dinàmic i 
genètic (Rodríguez-Perea et al., 2000), sinó 
que cal considerar l'espai costaner com un 
sistema integrat per ambdós ambients. 

Els estudis que s'han dut a terme en 
relació a entorns costaners escauen amb 
més força sobretot a partir del moment en 
que el litoral es converteix en un espai 
considerat a partir de la seva rendibilitat i 
en cap cas a partir de les seves condicions 
ambientals, variables i vulnerables (Mir- 
Gual. 2009). Així, és imprescindible tenir 
en compte els factors esmentats ante- 
riorment (físics, biològics i antròpics), com 
també la característica de l'espai litoral com 
un sistema integrat, per a poder gestionar bé 
el litoral i els seus espais. aplicant criteris 
geomorfològics i ambientals (Roig-Munar 
et al., 2009). 

A aquest cas d'estudi, enfocat a les 
platges del Coll Baix, Sa Calobra i Cala 
Tuent (dintre de l'illa de Mallorca), cal 
destacar que es tracta de sistemes més 
permanents que els arenosos pel que fa a 
morfologies existents i, per tant, amb uns 
processos força diferents que en el cas de 
sistemes de platja-duna. En aquest cas, 
l'onatge i l'aport de material detrític juguen 
un paper gairebé exclusiu front a l'afecte 
del vent. També cal destacar el paper que 
juga el desmantellament dels relleus 
contigus a tals ambients. 

Els estudis centrats en l'anàlisi de 
platges de còdols existents a les Illes 
Balears són més bé escassos. Així doncs, 
aquests es limiten al treball realitzat per 
Espinosa i Martínez (2007), centrat amb 
una caracterització preliminar d'un dels 
casos d'estudi d'aquest treball, com és el 
cas del Coll Baix (Mallorca) i la tasca duta 
a terme per Roig-Munar et al. (2013), 
centrat. amb una caracterització més 
exhaustiva d'es Codolar (Eivissa, Illes 
Balears), incidint amb la caracterització 
geomorfològica i dinàmica de la platja. 

La seva poca importància econòmica i 
social també fa que els estudis sobre platges 
de còdols no siguin tan rellevants com els 
de litorals arenosos (Roig-Munar et al., 


2013). L'escassa existència de treballs 
relacionats amb aquesta temàtica s'estén 
arreu de l'Estat espanyol, així com també a 
nivell internacional. Es fa palès així. dins la 
literatura existent, una reflexió constant del 
poc interès despertat per part de les platges 
de partícules més grolleres, en relació a les 
platges d'arena. No obstant. Jennings i 
Shulmeister (2002) defensen que durant les 
darreres dues dècades es pot apreciar un 
increment en la investigació de platges de 
graves des d'una gran varietat de costes. Els 
mateixos autors divideixen en dues àrees 
principals la literatura existent en aquest 
camp: (1) evolució de barreres de graves i 
(2) processos, morfologies i sediments. 

Degut al gran dinamisme de l'espai 
litoral, amb èmfasi sobre les costes 
sedimentàries, la necessitat de conèixer els 
agents, factors i processos que hi intervenen 
(com també la seva intensitat, recurrència i 
a quina escala es donen aquests) esdevé un 
fet més que important per entendre la seva 
gènesi i evolució (tant passada, com de 
futurs estadis possibles). 

A Balears, per la seva importància 
econòmica, les costes sedimentàries de 
baixa energia han estat més estudiades que 
les d'alta energia. Així, un dels principals 
objectius d'aquest treball passa per establir 
una primera aproximació detallada de les 
platges de còdols, enteses aquestes com a 
zones d'acumulació, resultants de processos 
erosius de la conca o de penya-segats 
associats força importants. S'han escollit 
per tant, tres codolars força distints entre 
ells, els quals ens ha permès realitzar una 
anàlisi comparativa que enriqueix i 
complementa els diversos apartats que 
engloben l'objecte d'estudi. 

Per a tot això, el següent treball centrará 
gran part del seu objecte en les condicions 
de les platges i l'anàlisi de la textura 
(entenent aquesta com les característiques 
físiques dels sediments, majoritàriament de 

mida i forma) de les seves partícules per tal 
de determinar la resposta d'aquestes als 
efectes de l'onatge (Jennins i Schulmeister, 
2002). No obstant, en el cas de Sa Calobra. 
i en menor mesura a Cala Tuent, sumat a 
l'afecte de les ones, destaquem el paper que 
juguen els cursos d'aigua associats en el 
modelat de la platja. En aquest sentit, 
conèixer la seva gènesi, i sota quines 
condicions s'han dut a terme les seves 
deposicions també és un dels objectius 
principals del seu estudi. Finalment, un 
aspecte a tenir en compte és l'anàlisi 
temporal d'aquests processos, amb capa- 
citat de detectar certa estacionalitat en 
alguns aspectes estudiats, sigui en relació a 
esdeveniments de tempesta. precipitacions, 
etc. 


Àmbit d'estudi 


Els mètodes utilitzats per a la 
caracterització dels codolars del Coll Baix. 
Sa Calobra i Cala Tuent, és el resultat de la 
suma de feines de gabinet, visites al camp. 
com també una posterior anàlisi de les 
dades obtingudes. 

Per a una millor comprensió i 
coneixement, s'han elaborat croquis i 
mapes geològics de les zones més properes 
a cada una de les cales objecte d'estudi. 
Endemés s'han delimitat les conques dels 
cursos d'aigua associats a cada cas. Així, es 
plasma la geologia i la hidrografía, les quals 
donaran informació dels materials de les 
conques associades i, per tant, permetrà 
conèixer quin serà el sediment resultant que 
passarà a formar part de la composició de 
cada platja. Aquest apartat, s'ha dut a terme 
mitjançant mapes existents (Infraestructura 
de Dades Espacials de les Illes Balears. 
IDEIB. www.ideib.cat). bibliografia rela- 
ciónada, com també a través de visites al 
camp i, per tant, comprovació in situ. 





Fig. 1. Fotografia aèria amb la localització dels 
perfils traçats i les mostres analitzades. 

Fig. 1 Aerial photograph with the location of 
profiles and samples analyzed. 


D'altra banda, els models referents a les 
dades sobre direcció i altura d'onatge 
incident han estat duts a terme a partir de 
les bases de dades facilitades per AEMET 
(www.aemet.es) i Ports de l'Estat 
(www.puertos.es). Finalment, i per acabar 
amb la caracterització de les zones estu- 
diades. s'han dut a terme inventaris florís- 
tics amb el fi d'identificar quines en són les 
espècies. vegetals característiques en 

aquests ambients. així com també veure el 
seu grau de recurrència en ells. 

La part experimental del treball passa 
per la realització de perfils de cada platja 
estudiada en diferents moments (Fig. 1) i 
cobrint la totalitat de l'espai analitzat. Es 
dugueren a terme amb la combinació d'un 
pantòmetre i un clinòmetre. 

A la platja del Coll Baix s'han traçat un 
total de 6 perfils, que van des del peu del 
penya-segat fins a la zona de swash. En el 
cas de Cala Tuent, són 5 els perfils 
realitzats, mentre que a la platja de Sa 
Calobra, s'han dut a terme 3 perfils. A 
aquest darrer cas, s'ha contemplat tan sols 
l'àrea sobre la qual té influència la 
dinàmica litoral, i per tant amb la dificultat 
inherent que comporta no tenir ben 
delimitat el lloc on començar cada un dels 
perfils. El temps de mostreig s'ha dut a 
terme al llarg de 4 mesos, duent a terme 
campanyes de camp simultànies amb una 
recurrència d'un mes. Concretament les 
campanyes es dugueren a terme els dies 
09/03, 07/04, 12/05 i 07/06 de 2013 en el 
cas del Coll Baix i 17/03, 14/04, 19/05 i 
17/06 de 2013 pel que fa a Sa Calobra i 
Cala Tuent. 





Fig. 2. Malla de 20 cm de costat utilitzada per 
delimitar les mostres de còdols. 

Fig. 2. 20 inches square mesh used to define 
samples of pebbles. 


Un pantòmetre amb una longitud de 1,5 
m combinat amb un clinómetre (Mir-Gual, 
2009), ens ha permès esbrinar la longitud 
de cada perfil i, per conseqiient, l'amplada 
de la platja a cada zona, així com també, la 
pendent de la part emergida fins al nivell de 
la mar. 

A partir d'aquesta informació, s'han 
generat els perfils amb fulls de cálcul 
Excel, comparant els 4 perfils d'un mateix 
punt, amb l'objectiu de poder observar els 
canvis de relleu, induits aquests per efecte 
de l'onatge o pel drenatge de les aigües dels 
torrents associats (el que ha condicionat 
molt l'aspecte de la platja sobretot en el cas 
de Sa Calobra, i en menor mesura a Cala 
Tuent). 

Durant les citades campanyes, s'han 
agafat mostres dels distints sediments que 
conformen els codolars, preferiblement 
tenint en compte aspectes de mida i forma. 
El criteri seguit s'ha basat en una zonació 
de la platja en questió. Ens ha condicionat a 
aquesta elecció el seu gran dinamisme, 
diferenciant-se dels criteris basats en 
l'existència de diferents bermes. Així i tot, 
s'ha intentat recollir les mostres d'aquelles 
zones per on transcorrien els perfils traçats. 
D'aquestes, algunes s'han transportat fins al 
gabinet, i altres s'han analitzat in situ al 
camp. 

La caracterització granulomètrica del 
sediment, depenent de la seva mida, s'ha 
dut a terme a partir d'un "peu de rei" digital 
o bé a través d'un pila de tamisos amb 
mides entre 2 mil-límetres i 63 micres. En 
el cas de mostres de sediments fins s'han 
tamisat 300 g de cada mostra. Per 
contrapartida, a les analitzades amb "peu de 
rei", s'han escollit 50 còdols dins clastes 
que hem variat entre 20 i 40 cm de costat 
depenent de la mida del sediment (Fig. 2). 
S'han pres un total de 14 mostres. 5 de la 
platja del Coll Baix, 4 de Cala Tuent i 5 de 
Sa Calobra. 

Per a cada un dels casos d'estudi s'ha 
dut a terme una análisis textural dels 
diferents tipus de còdols per a tal de 
definiri; mida de gra, morfologia de gra, 
arrodoniment, esfericitat, l'índex de forma 
de Zingg (1935) i l'índex d'arrodoniment 
de Wadell (1932: 1933: 1935). Aquests 
paràmetres ajuden a poder comparar les 
característiques dels sediments que es 
poden trobar dins una mateixa platja, com 
també establir certa comparació entre els 
tres codolars. 

Pel que fa a la mida de gra, es tindrà en 
compte l'escala de Wentworth (1922a; 
1922b) com a referència. Dintre dels casos 
d'estudi objecte d'aquest treball, totes les 
mostres de materials més grollers que s'han 
analitzat entren dins la categoria de còdols 
(pebbles), que es troben entre els 2 i els 64 
mm de diàmetre. 

Per tal de classificar la mida de gra 
d'aquells sediments més fins, s'han bolcat 
les dades de les mostres passades pel tamís 
a dins el software lliure GRADISTAT, el 
que ens permet extreure el percentatge de 
cada fracció dins el total de la mostra. En 
canvi, les mostres analitzades amb "peu de 
rei", calculant els tres eixos principals 
(llarg, curt i intermedi), s'han analitzat amb 
un full Excel, permetent conèixer la forma 
de cada còdol. 

Dintre de les mostres de còdols, la 
informació obtinguda permet analitzar 
paràmetres texturals tals com: 

Mida de gra: Les mostres es disgre- 
garan per conjunts de mides. per tal de 
reconstruir. estadísticament la mostra i 
esbrinar el grau de representativitat de cada 
un dels subconjunts. Per tant, extraiem 
valors com la mitja. mediana. manca de 
simetria i curtosis o mida més freqüent. 

Morfologia del gra: Per a dur a terme 
el seu càlcul es poden analitzar varis 
aspectes tal i com cita Cheel (2005): 


Arrodoniment: L'arrodoniment d'una 
partícula ens defineix el grau de curvatura 
(o angulositat) de les seves voreres. El 
mètode més apropiat es — l'Índex 
d'Arrodoniment de Wadell, calculant la 
relació dels radis de curvatura mitjana de 
les cantonades d'un gra en relació al radi 
més gran del cercle inscrit dins la partícula 
(Wadell, 1932, 1933, 1935). El seu valor 
màxim és l, que equival al grau màxim 
d'arrodoniment. Aquest camp, ens permet 
extreure informació de la distància i grau 
d'energia del transport. 

Esfericitat: A part de l'aspecte textural 
de la partícula en sí, ens pot aportar 
informació útil sobre altres propietats, com 
és la velocitat de sedimentació (relativa al 
transport i a la capacitat hidràulica per a 
fer-ho). Es calcula comparant el grau de 
semblança de la seva forma a la d'una 
veritable esfera. Una esfera perfecta tindria 
un valor 1, mentre que la resta de formes, 
serien inferiors a 1 

L'Índex de forma de Zingg: S'utilitza 
per a determinar l'aspecte geomètric 
espacial d'una partícula, basat en les 
proporcions de la mida dels tres eixos L, I i 
S (Llarg. Curt i Intermedi). Amb la relació 
entre ells, es defineix la forma, que es pot 
classificar en 4 grans grups: laminar, prolat, 
discoidal i esfèric), basat en les raons T/L i 
S/I. Es plotegen els dos valors al diagrama i 
es determina la seva forma. El diagrama de 
Zingg és independent de l'esfericitat. 

Cap remarcar que aquest permet 
descriure les partícules. però no tracta 
aspectes hidrodinàmics de la forma. Per a 
tal efecte, s'utilitza l'aspecte de la Projecció 
Màxima d'Esfericitat (PME) proposat per 
Sneed i Folk (1958), que es defineix com 
l'àrea de la secció transversal màxima del 
volum de l'esfera equivalent a l'àrea 
màxima de secció transversal de la partícula 
en Si. 

Índex Oblat-Prolat: Creat per Dobkins 
i Folk (1970) permet definir els valors 
d'aquelles partícules amb una molt baixa 
esfericitat. Com més negatiu sigui el valor, 
més oblada és la partícula. contràriament a 
sí el valor és més positiu, el qual representa 
un aspecte prolat. 


Materials i mètode 


El sistema muntanyós de la Serra de 
Tramuntana conforma — l'entorn on 
s'ubiquen les tres platges de còdols 
estudiades en el present treball. Es troben 
ubicades dins la part més septentrional 
d'aquesta. La platja del Coll Baix (Alcúdia) 
es situa dins la unitat geològica d'Alcúdia 


(Gelabert, 1998). Els altres dos casos 
d'estudi (Cala Tuent i Platja de Sa Calobra 
o desembocadura del Torrent de Pareis), es 
troben enclavades dins el Terme Municipal 
d'Escorca, el més muntanyós de l'arxipèlag 
(Fig. 3). Condicionades aquestes per la 
presència de torrents força importants que 
drenen les seves aigües sobre la mateixa 
platja, Cala Tuent i Sa Calobra es 
diferencien de manera contundent al primer 
cas esmentat, tant per les conques que hi ha 
associades als cursos d'aigua com per 
l'estructura geológica i geomorfològica 
implicada. 

La pluviometria que es registra als tres 
casos d'estudi és normalment força 
destacable, sobretot en els casos de Sa 
Calobra i Cala Tuent, ja que la seva 

















Fig. 3. Localització dels tres casos d'estudi a l'illa de Mallorca. 
Fig. 3. Location of the three case studies in Mallorca. 

ubicació es troba dintre de la zona més 
plujosa de Mallorca pel que fa a intensitat, i 
també, als règims anuals. Aquesta preci- 
pitació pot superar fàcilment els 1200 mm a 
l'any. En el cas del Coll Baix, aquesta és 
bastant menor que en els altres casos, però 
segueix sent important pel que fa al 
drenatge d'aigua provinent dels vessants 
que conformen la unitat geològica 
d'Alcúdia. 

Coll Baix: La platja del Coll Baix 
(Alcúdia, Mallorca) està rodejada per 
penya-segats de diferents materials, amb 
una longitud de 235 m i una amplada 
màxima aproximada de 80 m (en condi- 
cions de calma). que es disposa en una 
direcció NO-SE. 

Aquesta zona es caracteritza per la 
presència d'una conca hidrogràfica de redu- 


ides dimensions (aproximadament uns 0,37 
km), que desemboca les seves aigües a 
través d'un torrent penjat sobre la mateixa 
platja. D'aquesta conca, i dels penya-segats 
que rodegen l'àrea de la cala, provenen els 
materials que formen la mateixa. Es tracta 
de materials col-luvials de blocs amb 
matriu limolítica que es presenten en alguns 
casos en forma de colada o formes de 
vessant. A la part més alta de la conca en 
questió, trobem el límit del Dogger que 
presenta una seqüència de calcàries 
tabulades amb sílex, margues i calcàries 
noduloses. Els penya-segats associats a 
aquest ambient els formen les calcàries 


tabulades, calcàries  noduloses i 
conglomerats del Malm (Juràssic Superior) 
(Fig. 4). 


Pel que fa a les condicions marítimes, 





EN 


o wom o mo n 


J 


( Coll Baix 








4 Mar Mediterrània 








Juràssic superior 














Juràssic mitjà-superior 


EES Juràssic inferior 


Contacte discordant 











Contacte concordant 








Fig. 4. Mapa geològic de la zona propera al Coll Baix (Alcúdia). 
Fig. 4. Geological map of the area near the Coll Baix (Alcúdia). 

Fig. 5. Mapa estructural i geològic de la zona de Sa Calobra i Cala Tuent (Escorca). 
Fig. 5. Structural and geological map of the area Calobra and Cala Tuent (Escorca). 


aquesta platja es veu exposada a l'onatge 
predominant del NE. i en menor mesura al 
de direcció N. D'aquesta manera, la platja 
rep de forma perpendicular l'efecte de 
l'onatge en relació a la línia de costa, fet 
que sovint pot causar una deriva litoral en 
sentit NO-SE. Aproximadament, en el 85% 
dels casos, les ones no superen 1,5 m 
d'alçada (Hs). Els períodes tipus són molt 
variables, tot i que els existents entre 3.5 i 4 
s són els més freqüents. Cal destacar que 
els mesos de tardor i hivern són els que 
enregistren més esdeveniments de 
temporal. 

Cala Tuent: El codolar de Cala Tuent 
(Escorca, Mallorca) es disposa en sentit 
NE-SO, amb una longitud de 160 m i una 
amplada màxima de 40 m. Cala Tuent està 
situat a una zona amb presència de 


materials del Keuper, pertanyent al Triàsic 
Superior. Litològicament, es tracta 
d'argiles. guixos, gresos, carnioles i roques 
bàsiques ígnies. Part dels penya-segats que 
conformen la font d'alimentació dels 
materials que formen la platja daten del 
Triàsic superior i Juràssic Inferior. Són 
bàsicament dolomies taulejades. margues i 
carnioles (Fig. 5). Un comentari a part, 
mereixen les roques de tipus volcànic que 
es troben a aquest cas d'estudi. Es tracta de 
diverses colades. amb materials piroclàstics 
associats, de composició basáltica, amb 
coloracions molt obscures i amb un 
accentuat grau de compactació (Enrique i 
Gispert, 1986). 

La conca que té associada aquesta cala, 
que pot aportar material detrític a través del 
Torrent des Gorg des Diners. té una 

superfície aproximada de 10 km?. Aquests 
materials els formen les calcàries i 
dolomies massives i bretxes del Juràssic, i 
en menor mesura, materials del Miocè 
Inferior (representat per fàcies de margues i 
gresos amb bretxes a la base) i Miocè Mitjà 
(amb conglomerats i arenísques i calcisil- 
tites grises) (Fig. 5) 

La platja es veu exposada a l'onatge 
predominant del NNE, per tant, sovint s'hi 
pot apreciar una deriva litoral en sentit NE- 
SO. Aproximadament en el 85% dels casos 
les ones no superen 1,5 m d'alçada (Hs). 
Durant els mesos de tardor i hivern és quan 
l'onatge esdevé més important, tot i que 
amb períodes tipus molt variables. No 
obstant, igual que en el cas del Coll Baix, el 
període tipus més freqüent es troba entre 
3,5 i 4 segons. 

Sa Calobra: La desembocadura del 
Torrent de Pareis, amb una conca d'aproxi- 
madament uns 48 km?, té lloc prop del Port 
de Sa Calobra, dins el municipi d'Escorca. 
El citat torrent, doncs, pot transportar 
materials del Jurássic Inferior (calcáries i 
dolomies massives i bretxes), del Juràssic 
Superior-Inferior (format per dolomies 
taulejades, margues i carnioles) i del 
Juràssic Superior (representat per argiles. 
guixos, gresos. margues, carnioles i roques 
bàsiques ígnics) (Fig. 5). 

Els penya-segats que conformen els 
límits més propers a la platja. i que formen 
part d'una font d'alimentació important pel 
que fa al nodriment de la cala mitjançant 
material groller, estan formats pels mate- 
rials més durs, del Jurássic Inferior. 

La formació del torrent s'ha vist condi- 
cionada per les successives regressions de 
la Mar Mediterrània durant el Pleistocè i 
Pliocè així com també per un aixecament 
isostàtic d'aquest sector de Mallorca (Ginés 
i Ginés, 1991). 

Aquesta platja es disposa en sentit ENE- 
OSO, amb una longitud d'uns 20 m i una 


amplada màxima de 65 metres (entesa 
aquesta com la part emergida que pot 
veure's influenciada per l'onatge, i que és 
molt variable). Es veu exposada a l'onatge 
predominant de'IENE i en menor mesura 
del NE, per tant sovint es pot apreciar una 
deriva litoral en sentit ENE-OSO. Aproxi- 
madament en el 80% dels casos, les ones no 
superen 1,5 m d'algada (Hs). Durant els 
mesos de tardor i hivern, és quan l'onatge 
esdevé més important, amb períodes tipus, 
com en els demés codolars, molt variables. 

Pel que fa a la vegetació existent als 
indrets estudiats, es troba únicament 
vegetació psammòfila (adaptada a viure 
sobre substrats sorrencs, com les platges o 
les dunes, litorals o continentals) en el cas 
del Coll Baix. Es tracta de lliri de mar 
(Pancratium maritimum) i d'Euphorbia 
paralias. A Sa Calobra i Cala Tuent viu una 
planta típica de finals de torrents, com és 
laloc, Vitex agnus-castus. El càrritx, 
Ampelodesmos mauritanica, està revoltant 
bona part de tots tres codolars. 

Un cas a part presenta el cas dels gorgs 
de la desembocadura del Torrent de Pareis. 
Les algues i macròfits deuen la seva 
distribució als canvis en les condicions de 
salinitat i alcalinitat, que depèn del grau de 
proximitat a l'aigua de la mar, que sovint 
irromp en el sistema a través de filtracions 
subterrànies. Així, destaquen Potamogeton 
sp., Fontinalis sp. i Chara sp. que tenen 
preferències per alcalinitats elevades. Per 
altra banda, es troben vegetals halòfils com 
Enteromorpha sp., Cladophora sp. i 
Chaetomorpha sp. Finalment, adaptat a 
aigües salobroses i calmades, trobem la 
Ruppia sp. (Barceló et al., 2000). 


Resultats 
Morfologia de platja 

Els perfils realitzats als codolars estu- 
diats representen la totalitat de la superficie 

de cada platja. així com les variabilitats de 
cada un d'ells dintre del pas del temps, que 
com s'ha esmentat anteriorment es 
perllongà durant 4 mesos (març-juny). 

Els resultats es presenten a continuació: 
Coll Baix: En condicions de calma, la 
platja presenta amplades força diferents 
(Fig. 6), variable entre 30 m (Pl) en 


l'extrem més NO (més proper a Sa 
Mosquereta: veure Fig. 1) i 90 m (P3 i P4), 
a la part central. Per altra banda, a aquest 
darrer extrem, el més proper a Penya 
Miquel, és on hi trobem un menor canvi en 
el perfil de la cala, com a resposta als 
afectes de l'onatge i. per tant, gairebé 

Fig. 6a. Perfils realitzats a la platja del Coll Baix on es mostra l'evolució de cada un d'ells entre els 
mesos de maig i juny de 2013. 

Fig. 6a. Profiles made on the beach of Coll Baix showing the evolution of each month between May 
and June 2013. 

Fig. 6b. Perfils realitzats a la platja del Coll Baix on es mostra l'evolució de cada un d'ells entre els 


mesos de maig i juny de 2013. 


Fig. 6b. Profiles made on the beach of Coll Baix showing the evolution of each month between May 


and June 2013. 


presenta els mateixos perfils durant els 
mesos estudiats. 

En la segona campanya de realització de 
perfils a aquest cas d'estudi, es trobava en 
condicions de temporal. S'observà un 
important canvi en l'amplada de la platja i 
una gran zona de swash, el que feu 


desaparèixer pràcticament qualsevol 
morfologia apreciable durant altres 
campanyes de camp. Aquesta, doncs, varià 
entre els 7 m (P1) i els 60 m (P3 i P4). 
S'aprecia també en els perfils traçats el 
mes de maig i sobretot de juny els afectes 
del temporal amb la creació de bermes més 

elevades (de fins a 2 m d'alçada des del 
nivell de la mar; P4), o bé amb un major 
número de bermes i amb major creixement 
terra endins (de fins a 10 m de llargária en 
el perfil 4 o fins a 13 m al Perfil 1). Més 
concretament als perfils 1 (Sa Mosquereta) 
i en la part central, es on trobem més canvis 
en la morfologia de la platja. en la zona de 
batuda de l'onatge. A la campanya de camp 
del darrer mes (juny) es varen poder 
comptabilitzar fins a 5 bermes en l'extrem 
més NO de la cala (Fig. 7), tot i que no 
s'aprecii de forma clara als perfils. El 
desnivell total de la platja pot arribar als 6 
m al perfil 5 i fins a 7 m als perfils 3 i 4. 


Cala Tuent: Els cinc perfils traçats a 
aquesta platja durant els 4 mesos de 
campanya de camp, mostren una major 
variabilitat a la part central (Fig. 8) i en el 
sector SO (prop de Sa Font de Sa Murtera). 
Per contrapartida, a l'extrem més NE de la 
platja, propera a l'aparcament, la 


variabilitat en els perfils és poc apreciable. 
En la seva part central es on hi trobem un 
major desnivell total de 4 m (P3). 

En condicions de calma, la platja no sol 
superar els 40 metres d'amplada (Perfil 2). 





Fig. 7. Fotografia del dia 7 de juny de 2013 on 
es mostren les 5 bermes al sector més ENE del 
Coll Baix. 

Fig. 7. Picture of June 7, 2013 showing the 5 
berms in the sector ENE of the Coll Baix. 








DUA A 
Fig. 9. Adalt fotografía del Torrent des Gorg des 
Diners, en el seu tram final travessant la platja 
(14/04/13). Abaix, la platja de Tuent on es 
poden apreciar beach cusps (19/05/13). 

Fig. 9. Upper photograph Torrent des Gorg des 
Diners, in its final stretch across the beach 
(04/14/13). On the base, the beach where you 
can see Tuent beach cusps (05/19/13). 


contrari als 20 m del perfil 5. En condicions 
de tempesta, la mobilització de sediments 
pot ser de gran importáncia. Tot i que d'una 
manera menys exhaustiva que en el cas de 
Sa Calobra, el Torrent des Gorg des Diners 
també juga un important paper en el 
modelat de la platja, podent desembocar les 
seves aigües per diferents punts de la línia 
de costa (Fig. 9). 

Es veu en els perfils 2 i 3. doncs, el punt 
per on transcorria el curs d'aigua, que des 
del seu contacte amb la platja, aquest havia 
canviat la seva direcció en sentit SO-NE 

Fig. 8. Perfils realitzats a la platja de Cala Tuent on es mostra l'evolució de cada un d'ells entre els 
mesos de maig i juny de 2013. 
Fig. 8. Profiles made on the beach of Cala Tuent showing the evolution of each month between May 
and June 2013. 

Fig. 10. Perfils realitzats a la platja de Sa Calobra on es mostra l'evolució de cada un d'ells entre els 


mesos de maig i juny de 2013. 


Fig. 10. Profiles made on the beach of sa Calobra showing the evolution of each month between May 


and June 2013. 


per a desembocar les seves aigües just 
rompent les morfologies de la zona de 
batuda de l'onatge. En tot cas, aquestes 
havien estat regenerades i en cap cas 
s'aprecià la desembocadura durant els dies 
de campanya de camp (Fig. 9). Les bermes 
apreciables més destacables superen 1,5 m 
d'alçada des del nivell de la mar i els 5 
metres de longitud (P 1). 

Per tant, la combinació de l'onatge i el 
curs d'aigua associat. ens condicionarà molt 
l'escenari en questió. trobant diferents 
estadis depenent de la magnitud i durada 
d'aquests. 


Sa Calobra: A aquest cas, on es varen 
traçar tres perfils, destaquem una forta 
variabilitat en la morfologia de la platja 
fruit del paper que juga el curs d'aigua a la 
seva superfície. 

Amb la dificultat inherent, anteriorment 
comentada. d'establir quins són els límits 
de la platja, els perfils representats (Fig. 10) 
poden variar totalment de longitud (dels 67 
m al perfil 3 als 50 m del perfil 1), depenent 
de per quina zona de la cala transcorre el 
torrent en el seu tram final. 

El curs d'aigua. quan arriba a la 
desembocadura. pot transcorre de manera 

rectilínia, de forma perpendicular a la línia 
de costa. Per altra banda. com passá durant 
els mesos estudiats, el torrent entra en el 
seu tram final pel sector més ENE, i creua a 
l'altre extrem de la seva desembocadura per 
abocar les aigües a la mar (Fig. 11). Aquest 
fet, causa la creació d'una gran barrera 
d'acumulació de còdols que pot superar els 
10 metres de longitud (P3) i amb altures de 
fins a 2 metres (P2). El desnivell total 
apreciable és de 3 metres en els perfils 2 i 
de 

També es detecten canvis força 
importants en els trams més propers a la 
batuda de l'onatge i per tant s'aprecia la 
resposta d'aquesta àrea als afectes del 
mateix. S'aprecien bermes amb pendents 
pronunciades. (Fig. 10). El mes de juny, per 
contrapartida, corresponent a la darrera 
campanya de perfils, es veu una suavització 
en els 3 perfils ja que el drenatge de les 
aigües havia finalitzat, com també per les 
formes de la zona de batuda de l'onatge, 
també més discretes. 

L'amplada màxima de la platja varia 
entre aproximadament els 50 metres a 
l'extrem més OSO (proper a Sa Nau) i els 
65 metres a l'extrem ENE (proper a Es 
Tormàs). 

Per tant, a aquests dos casos (Cala 
Tuent i desembocadura del Torrent de 
Pareis), es pot establir certa diferenciació 
estacional, fonamentada en les clares 
èpoques plujoses típiques del clima 
mediterrani que afecten aquesta àrea. 


Mida de gra 

Pel que fa a les fraccions més fines, 
aquelles que han estat passades pels 
tamisos, aquests són els resultats obtinguts: 

MI (Coll Baix) 

El sediment de la Mostra 1 pertany a la 
duna adossada al penya-segat, sobre el 
Perfil 4 (CB P4). Aquests es divideixen en 
un 79.5 % d'arenes mitjanes, un 11,4% 





d'arenes gruixudes i un 8,5 % de graves 
fines. 

M2 (Coll Baix) 

En aquest cas, la Mostra 2 fou 
analitzada sobre el Perfil 6 (CB P6). La 
formen en un 76.9 % graves fines i en un 
23,1% arenes gruixudes. 

M3 (Calobra) 

L'única mostra de sediments que vàrem 
passar pel tamís en el cas de Sa Calobra, 
està ubicada sobre el Perfil 2 (CA P2). Està 


Fig. 11. Sa Calobra (desembocadura del Torrent 
de Pareis). Adalt es veu com el curs d'aigua 
romp el torrent (17/03/13) abaix com s'ha 
estabilitzat la platja (17/06/13). 

Fig. 11. Sa Calobra (mouth of the stream 
Torrent de Pareis). On top the river breaks 
torrent bar (03.17.13) and down we show a 
stabilized beach barrier (06/17/13). 

M4 (Tuent) 
formada per graves fines 
gruixades (19,5%). 

La primera mostra tamisada de Cala 
Tuent está obtinguda entre els Perfils 4 i 5 
(TU P4 i TU P5) sobre la 3* berma que 
s'apreciava el dia del mostreig. Està 
representada en un 10,2 % per graves fines, 
en un 56'4 % per arenes gruixudes, en un 
31,7 % per arenes mitjanes i en un 1,7 % 
per arenes fines. 

M5 (Tuent) 

El mateix dia que l'anterior, es va 
agafar l'altra mostra a tamisar, també entre 
els Perfils 4 i 5 (TU P4 i TU P5), però 
aquesta entre les bermes 2 i 3, apreciables 
aquest dia de camp. Els percentatges són els 
següents: 99,8 % de graves fines i 0,2 % 
d'arenes gruixudes. 

Dels resultats anteriors (Taula 1) es 
percep que, pel que a fa a la mida dels 
sediments, aquests són majors en el cas de 
Cala Tuent i Sa Calobra envers al Coll 
Baix. Cal destacar però, que dintre del Coll 
Baix, on hi trobem els sediments més fins, 
també es troben còdols que superen els 40 
mm de mitja. No obstant, els valors relatius 
a la forma presenten índex d'arrodoniment 


(80,5%) i 








més baixos que en els altres dos casos 
d'estudi. amb l'excepció de la mostra CB3. 
Pel que fa a Cala Tuent, les mostres de 
sediments grolleres presenten les tres mides 
força importants, com també unes fraccions 


més grans pel que fa a les mostres 
tamisades. 
No presenten tampoc índex 


d'arrodoniment força distints. En canvi, si 
difereixen pel que fa a l'índex Oblat-Prolat, 
sent la TU3 l'única de totes les mostres dels 
tres codolars que presenta un valor positiu 
en aquest paràmetre. 

Finalment, a Sa Calobra, destaquem la 
gran diferència en la mida dels còdols a 
dues mostres que es trobaven molt prop una 
de l'altra (CA1 i CA2), però que a l'hora 
presenten índex d'arrodoniment de Wadell 
força semblants. 


Anàlisi de la forma 

L'anàlisi de la morfologia de les 
partícules mostrejades en derivarà en un 
diagrama de Zingg el qual, a través de la 
mesura dels eixos ortogonals dels còdols, 
servirà per a conèixer la seva forma, poden 
variar aquesta entre quatre tipus: discoidal, 
esfèrica, laminar i cilíndrica (Fig. 12). 











Coll Baix Cala Tuent Sa Calobra 

CBI CB2 —CB3 TUI TU2  TU3 CAI M CAS 
Mitjana (mm) 1471 8,28 4307 4592 291 51.55 31,84 16.54 38,18 
Mediana (mm) 14.14 819 4147 4203 27,41 4952 3069 1651 3649 
Kurtosis om 28 177 93 49 093 016 053 1 
Falta de simetria 0.78 043105 256 179 104 072 009 Ol 
Mida de gra (phi) 1471 8,28 43,07 4592 291 51,55 31,84 16,54 3818 
O 0,47 044 056 057 058 06 0,59 059 062 

adell 
Proj. Máx 
Esfericitat 055 OSI 063 064 065 068 066 067 069 
his Quer -0,08 -003 -007 -012 006 O1 008 -0,04  -01 
rolat 





Taula 1. Paràmetres estrets del càlcul dels tres eixos principals dels còdols de cada mostra. 
Table 1. Parameters calculation result of the three main axes of pebbles each sample. 

Fig. 12. Diagrama de Zingg mostrant la classi- 
ficació de la forma de les partícules i la seva 
terminologia (Cheel, 2005). 

Fig. 12. Zingg diagram showing the classi- 
fication of particle shape and its terminology 
(Cheel, 2005) 


Coll baix: Al Coll Baix, es veu un cert 
predomini en les formes discoidals en les 
tres mostres analitzades (Fig. 13). En la 
CB1 (en el centre de la cala. gairebé 
adossada al penya-segat). es veu certa 
presència de formes laminars, i en menor 
representativitat les formes cilíndriques. 
Gairebé inapreciables, les esfèriques. 

En la CB2, també en el centre de la 
platja, però més prop de la zona de batuda 
de l'onatge. juntament amb les discoidals, 
les laminars són les úniques formes 
destacables. 

En el cas de la mostra CB3 (en l'extrem 
més proper a Sa Mosquereta), és l'únic cas 
on hi trobem força presència de formes 
esfèriques. Es la mostra més heterogènia 
pel que fa a la forma. 

Cala Tuent: Cala Tuent, es diferencia 
força del cas anterior (Fig. 14). En aquest 
cas, les formes esfèriques són les més 
freqüents, sent les altres formes igual de 
representatives entre elles, en el cas de TU1 


i TU2. L'única petita diferència entre les 
dues mostres (TU 1 i TU 2) és la menor 
presència de formes cilíndriques en la TU2. 
Fou analitzada entre els Perfils 4 i 5, a la 
part més allunyada de la línia de costa. 
Aquestes dues són gairebé idèntiques. però 
presenten mides mitjanes molt diverses. 

Diferint força de les altres dues, trobem 
la mostra TU3, analitzada sobre la meitat 
del trajecte del Perfil 1, el més proper a 
l'extrem de Sa Font de Na Murtera. 
Aquesta presenta. igual que les demés, una 
forta presència de formes esfèriques. però 
que es veu superat per la gran represen- 
tativitat de les formes discoidals, sent les 
demés formes menys freqüents que a les 
altres dues mostres de Cala Tuent. 

Sa Calobra: En el cas de Sa Calobra 
(Fig. 15), igual que en el Coll Baix (Fig. 
13), la forma discoidal és altra vegada la 
més frequent (entorn al 5029) en les tres 
mostres analitzades. La mostra CA1 i CA2 
(en el centre de la zona estudiada), es 
troben molt properes entre elles, però en 
canvi, pel que fa a les altres formes (a part 
de les mides), es diferencien força entre 
elles. 

Així, es pot apreciar una major 
representativitat de la forma laminar a la 
CAI, mentre que a la mostra CA2, les 
cilíndriques i les esfèriques guanyen 
importància. 

La mostra CA3, recollida al principi del 
Perfil 1, més proper a l'entrada a s'Olla de 
Sa Calobra, a part de la discoidal, es pot 
trobar un important nombre de formes 
esfèriques. 


Discussió i conclusions 


Fruit dels resultats, es poden extreure 
vàries reflexions i conclusions generals i 
particulars sobre aquests tres ambients: 
Primer de tot, cal destacar la gran variabi- 

Zog cat 





os or 
Fig. 13. Diagrames de Zingg de les tres mostres 
de còdols analitzades al Coll Baix. 
Fig. 13. Zingg diagrams of the three samples 
analyzed pebbles of the Coll Baix. 

litat d'aquests tres casos d'estudi. tant de 
l'estat marítim. com per les diverses 
textures que trobem en els sediments que 
conformen les platges. en un estadi concret. 
A això, se li suma el distint grau d'impacte 
dels diferents agents modeladors sobre la 

Fig. 14. Diagrames de Zingg de les tres mostres 
de còdols analitzades a Cala Tuent. 


Fig. 14. Zingg diagrams of the three samples 
analyzed pebbles of the Cala Tuent. 


geomorfologia existent i la seva durada en 
el temps o l'estacionalitat. Això, permet 
destacar certes morfologies típiques 
d'aquests ambients. Trobem així, formes 
dunars com són els ripples (en el del 
Coll Baix) fruit de l'afecte del vent, bermes 


M. Martorell, Morfogènesi i evolució dels codolars de la Serra de Tramuntana. 73 


de temporal a les zones de swash, 
formacions en cúspide (beach cusps) en el 
cas del Coll Baix i Cala Tuent (més comú 
sobre graves influenciat per corrents de 
baixa energia): veure figura 16, com també 

Fig. 15. Diagrames de Zingg de les tres mostres 
de còdols analitzades a Sa Calobra. 

Fig. 15. Zingg diagrams of the three samples 
analyzed pebbles of the Sa Calobra. 





Fig. 16. Es Coll Baix on es mostren les formes 
en cúspide (12/05/2013). 

Fig. 16. Es Coll Baix showing the peak shapes 
(12.05.2013). 





formes torrencials sobre la mateixa platja 
fruit del desembocadura de les aigües dels 
cursos d'aigua associats (en el cas de Cala 
Tuent i especialment a Sa Calobra). 

En el cas de Sa Calobra, el curs d'aigua 
pot presentar formes de meandres en el seu 
tram final, en el mateix temps que va 
perdent energia, donant com a resultat un 
ampli ventall d'estadis possibles en la seva 
desembocadura. Les basses que hi trobem 
es comunicaran entre elles depenent de les 
irregulars entrades d'aigua tant pel torrent, 
com per infiltracions marines. Contrà: 
riament, l'estació seca divideix i indiv 
dualitza els gorgs, amb la seva dessecació 
total en molts casos. 

Com bé apunten Jennings i Shulmeister 
(2002), les platges de graves cobreixen un 
ampli ventall de morfologies i poden 
presentar una àmplia varietat de compor- 
taments sedimentològics i tenir lloc en 
distintes condicions ambientals. Conse- 
qiientment, no està del tot clar sí les platges 
de graves poden ser adequadament 
classificades com a reflectives, espe- 
cialment considerant el seu poc percentatge 
de reflexió de l'onatge, del 1024, calculat 
per Powell (1990) en una platja de graves. 

Amb els casos de Cala Tuent i sobretot 
de Sa Calobra, destaca que enfront a les 
platges d'arena, les formes de la zona de 
swash són més permanents com més gran 
és el gra que composa la platja, ja que més 
permeable es torna aquesta. Com a resultat 
doncs, els índexs de percolació són majors, 
resultant amb una disminució dels corrents 
de retorn, dificultant així, el transport en 
sentit terra-mar (Oak, 1984). 

Tot i conèixer, doncs, la resposta de la 
platja i la seva morfologia en relació als 
afectes de l'onatge i altres agents com són 
els cursos d'aigua associats, és més 
desconegut l'afecte invers. La falta de 
coneixement sobre l'afecte de les platges 
enfront a l'onatge és més bé escàs. 
Demostrem a través dels perfils realitzats, 
també, que a les platges de graves, els 
canvis en les morfologies i per tant el 
transport, es dona gairebé exclusivament, a 
la zona de swash 

S'ha permès apreciar que les formes 
més abruptes esdevenen on el sediment és 
més groller envers a les formes totalment 
suavitzades de les àrees amb sediment més 
fins. Comprovat a través dels perfils traçats, 
Zencovich (1967) ja destaca que com més 
gran és el sediment, més escalonada és la 
platja. L'arrodoniment també pateix certa 
gradació en el mateix sentit que la mida. 
Per tant, aquests dos paràmetres estan força 
relacionats. A major mida del sediment, 
major arrodoniment i més ens acostem a la 
màxima esfericitat. Això es demostra en el 
cas del Coll Baix i Cala Tuent, en sentit 
lateral, sent el cas de Sa Calobra l'excepció. 
En el cas de Sa Calobra. sols podem 
establir que els sediments més fins 
(codolins), els trobem més propers a la línia 
de costa, mentre que a mesura que ens 
allunyem, els còdols van augmentant les 
seves dimensions, com també el seu 
arrodoniment (diferenciació relativa al 
diferent grau de competència dels 


mateixos). Per tant, a aquest cas, aquesta 
evolució es dona des de la línia de costa 
mar endins. 

Per tant, pel que fa a les particules, en 
els tres casos larrodoniment es força 
visible en totes les mostres analitzades. Tot 
i ser important l'abrasió que sofreixen els 
sediments a les platges de còdols, però 
sense apreciar-hi un gran nombre formes de 
trencament o ruptura de les partícules. 
Aquest aspecte sí es dona a mesura que 
s'augmenta la mida del sediment (Bluck, 
1969). Dobkins i Folk (1970) també 
apunten que a les platges de còdols. tot i la 
important col-lisió entre uns còdols i altres, 
aquests no es veuen romputs. 

El nivell de simetria de les mostres 
analitzades presenta valors positius en tots 
els casos pel que fa a còdols. No obstant. 
dintre de les mostres tamisades, mostren 
aspectes més simètrics. Això pot donar-se a 
causa d'una major retenció dels sediments 
més fins dintre de les mostres tamisades, 
enfront a una selecció més discriminatòria 
en les mostres de còdols. Això també es pot 
veure afectat, per la metodologia escollida. 
ja que en tot moment hem escollit les 
mostres de la superfície. 

Com s'ha comentat anteriorment, un 
aspecte important, és la comparació entre 
els dos paràmetres més importants de les 
partícules: mida i forma. Segons Williams i 
Caldwell (1988), les formes laminars i 
discoidals, són predominants als sediments 
més petits, mentre que les cilíndriques i les 
esfèriques. més freqüents en sediments de 
mides més grosses. 

Pel que fa al Coll Baix, es constata la 
teoria d'aquests autors al veure que a les 
mostres CB 1 i CB 2 les formes 
predominants són les primeres, mentre que 
les segones són gairebé inexistents. Així, a 
la CB 3, augmentant la mida, tot i un 
predomini de les discoidals, les esfèriques 
guanyen representativitat. A Cala Tuent, les 

mostres que a gran trets presenten mides 
més grolleres, les formes esfèriques són les 
més representatives. En particular a Sa 
Calobra, les formes discoidals segueixen 
sent les predominants, tot i un augment en 
la fracció de les formes esfèriques envers a 
les demés, sobretot a la mostra que si 
presenta mides més grans. 

Els perfils també demostren que els 
esdeveniments tempestuosos impliquen un 
major retreballament dels sediments més 
grollers mar endins. Això deixa al 
descobert aquells sediments més fins, 
donant lloc a perfils més suavitzats, amb 
pendents gairebé sense canvis de gradient, 
molt visible en el cas del Coll Baix amb 
una zona de swash de grans magnituds. 
Aquest fet, fa que la platja es torni més 
dissipativa que en altres estadis. També 
s'ha demostrat, en el cas del Coll Baix, com 
bé apuntaven els mateixos Espinosa i 
Martínez (2007). que l'afecte de l'onatge 
pot afectar a la totalitat de la platja. 

Així, es confirmen les conclusions 
extretes per part de VVright i Short (1984) 
qui destaquen que les platges més 
intermèdies (entre dissipatives i reflectives) 
són les més dinàmiques pel que fa a la 
resposta enfront a l'efecte de les ones, i per 
tot això, tendeixen a ser les més vulnerables 
en relació a l'erosió potencial en la zona de 
batuda de l'onatge. 

Bluck (1967), amb la voluntat d'establir 
una classificació de les platges. identificà 
dos patrons molt distints pel que fa a 
comportaments sedimentaris depenent de la 
magnitud en l'energia de l'onatge. Ho 
divideix en alta i baixa energia. Orford 
(1975) testejà el model de Bluch i confirmà 
(com es pot comprovar en el cas del Coll 
Baix), que ambdós comportaments 
sedimentaris es poden donar en una mateixa 
platja. 

Segons 
discoidals i 


Bluck (1967) les formes 
les laminars són les més 


frequents a les platges de graves. Això 
queda més que demostrat en el cas del Coll 
Baix, sobretot en les zones amb sediments 
més fins. Les discoidals també predominen 
en les mostres més fines de Cala Tuent. 

Un altre aspecte a tenir en compte quan 
es treballa amb processos que afecten sobre 
la morfologia de la platja i la distribució del 
sediment depenent de la forma i la mida és 
la batimetria. En cap cas, el fons marí, i els 
canvis en el seu relleu. no sembla que 
juguin un paper important en l'afecte 
desigual de l'onatge sobre les platges. 

La deriva litoral és un factor a tenir en 
compte, com a condicionant en la 
distribució del sediment, però que ni al Coll 
Baix ni a Sa Calobra podem establir que 
sigui incident. A més, en el cas de Cala 
Tuent, la deriva litoral esdevé en sentit 
contrari de la gradació en la mida del 
sediment. Aquest fenomen, pot respondre a 
l'existència de material més dur i de majors 
dimensions provinent del drenatge de les 
aigües que efectua el Torrent des Gorg des 
Diners. No obstant, semblen força 
retreballats per l'onatge que es presenta de 
forma important sobre la zona de batuda. 
Aquest fet, està constatat per un major 
predomini de formes discoidals tot i la 
importància de les formes cilíndriques, que 
predominen també dintre de les altres 
mostres analitzades. 

Totes aquestes conclusions ens 
permeten poder extreure les diverses 
evolucions que han patit aquests indrets. 
Sobretot és important remarcar quines són 
les fonts d'alimentació que han permès 
crear aquestes zones d'acumulació. 

Així, la platja del Coll Baix està 
formada pels sediments que provenen del 
desmantellament del penya-segats que 
envolta tota la platja, on es troben en els 
dos extrems de la mateixa, l'acumulació de 
grans blocs. Tot i que en menor mesura, 
però no per això menys important, cal 

destacar el paper que juga el torrent penjat 
pel que fa a l'aport de sediment a la part 
meridional de la platja. 

Aquests fragments provinents dels 
relleus escarpats dels voltants, són 
retreballats per les ones, i que sovint amb 
lajuda d'una certa deriva litoral, així com 
es guanya competéncia, el sediment va sent 
transportat en sentit SE. Sí bé els penya- 
segats es troben gairebé en tot el perímetre 
de la cala, la diferéncia de mida en la seva 
distribució. la relacionem amb els materials 
que conformen aquests relleus. Els 
materials que formen els penya-segats de la 
part més elevada de l'extrem de Sa 
Mosquereta. són més durs que la resta de 
materials, el que crea unes fraccions de 
majors dimensions que en els demés 
materials. 

Per tant, els materials més durs, i en 
conseqüència de major mida, romanen prop 
de la font d'alimentació. mentre que els 
més fins pateixen un transport en direcció 
NO-SE. 

El mapa presentat per Espinosa i 
Martínez (2007) sobre la zonació de la 
platja del Coll Baix en relació a la textura 
del sediment, demostra aquesta evolució 
que ha patit aquest indret (Fig. 17). 

Paregut al cas del Coll Baix, és la platja 
de Cala Tuent, on a l'extrem més SO de la 
cala, s'aprecien acumulacions importants 
de blocs, fruit del desmantellament dels 
penya-segats confrontants. El torrent que 
aporta materials de relleus llunyans i molt 
diversos, és un dels principals agents 
distribuidors d'aquests com també un 
important modelador del codolar en sí. En 
el cas de Sa Calobra. els sediments que 
trobem a la platja. poden provenir de varis 
quilòmetres enfora, com també de la 
mateixa zona de desembocadura (s'Olla). 
Aquesta àrea es veu afectada per fractures 
de profunditats i longituds destacables, amb 
relleus força escarpats, rectilinis, o bé amb 

Fig. 17. Mapa de zonació del Coll Baix en 
relació a la mida dels sediments, segons 
Espinosa i Martínez (2007). 

Fig. 17. Zonation map of the Coll Baix in 
relation to the size of the sediments, as Espinosa 
and Martinez (2007). 


formacions de ventalls, més típics de 
vessants fluvio-torrencials. 

Per tant, estudiant aquests tres ambients 
de codolars podem establir a grans trets, 
importants conclusions sobre el 
comportament d'aquests tipus d'ambient, 
permetent una anàlisi comparativa entre els 
tres i entre aquests sistemes amb els 
estrictament arenosos. 

